Δηίοχος ο Προκοννήσιος

Ο Δηίοχος ή Δηίλοχος  Αναφέρεται και ως Διίοχος ή Διίλοχος. ήταν Ίωνας λογογράφος από την Προκόννησο. Έζησε σύμφωνα με τον Διονύσιο τον Αλικαρνασσέα προ του Πελοποννησιακού πολέμου,  Διονύσιος Αλικαρνασσέυς, Περί του Θουκυδίδου, κεφ. 5 ( )  τον 5ο π.Χ. αιώνα κατά πάσα πιθανότητα.

Για την ζωή του δεν γνωρίζουμε τίποτα και για το έργο του ελάχιστα πράγματα. Φαίνεται πως έγραψε με τίτλο Περί Κυζίκου, ένα χρονικό της πόλης αυτής και της Βιθυνίας γενικότερα, όπου διηγούταν και τα περιστατικά της Αργοναυτικής εκστρατείας που έλαβαν χώρα στη περιοχή.

Ανέφερε μεταξύ άλλων τον πυγμαχικό αγώνα ανάμεσα στον Άμυκο, τον μυθικό γίγαντα βασιλιά των Βεβρύκων της Βιθυνίας, και στον αργοναύτη Πολυδεύκη που κατέληξε με νίκη του τελευταίου. Ο Δηίοχος συνέταξε και έναν κατάλογο των αργοναυτών, στον οποίο συμπεριέλαβε και το όνομα του Αμφιάραου.

Σε ένα άλλο διασωθέν απόσπασμα αναφέρει ότι η Κλείτη, η σύζυγος του βασιλιά Κυζίκου, πέθανε από την λύπη της και ότι από τα δάκρυά της σχηματίσθηκε μια πηγή στην Κύζικο που έφερε το όνομά της.  Müller, Fragmenta Historicorum Graecorum (Αποσπάσματα Ελλήνων Ιστορικών), τόμος Β', σελ. 17. Deiochus 

Το έργο του υπήρξε σημαντική πηγή πληροφοριών για μεταγενέστερους του ιστορικούς και ποιητές, όπως ο Απολλώνιος ο Ρόδιος.  George W. Mooney, Commentary on Apollonius: Argonautica, perseus. Διεσώθησαν ελάχιστα μόνον αποσπάσματα.

 Παραπομπές 

κατηγορία:Αρχαίοι Έλληνες ιστορικοί
κατηγορία:Αρχαίοι Προκοννήσιοι